Die Hills is koeler as die subburbs, lekker in die somer. Die huise staan tussen die groen bome en as jy gelukkig is kan jy die Koala beertjies in die bome sien. Daar is die mooiste voels wat ek nog ooit gesien het, papegaaie in grys en pienk, voels met blou, blou vere en oranje ook. Dis so 'n rustic gevoel wat jy daar kry. Bridgewater het die mooiste eetplekkies en 'n lieflike hotel met wonderlike kos.
In die herfs is die plek op sy mooiste, bome raak geel en rooi, blare le in 'n dik tapyt op die grond, dit lyk of 'n Meesterhand oortyd gewerk het aan 'n skildery.
Dit was so snaaks..onder in die dorp was die mis weg en die son het geskyn, maar so gou jy weer op ry boontoe, was dit weer mistig en nat. So asof jy in Sleepy Hollow in ry.